CELEX: 62007TA0442
Language: sk
Date: 2011-09-29 00:00:00
Title: Vec T-442/07: Rozsudok Všeobecného súdu z  29. septembra 2011 — Ryanair/Komisia ( Štátna pomoc — Letecký sektor — Pomoc priznaná talianskymi orgánmi v prospech spoločností Alitalia, Air One a Meridiana — Žaloba na nečinnosť — Neprijatie rozhodnutia Komisiou — Povinnosť konať )

12.11.2011   
            
            
               SK
            
            
               Úradný vestník Európskej únie
            
            
               C 331/16
            
         Rozsudok Všeobecného súdu z 29. septembra 2011 — Ryanair/Komisia
   (Vec T-442/07) (1)
   
   (Štátna pomoc - Letecký sektor - Pomoc priznaná talianskymi orgánmi v prospech spoločností Alitalia, Air One a Meridiana - Žaloba na nečinnosť - Neprijatie rozhodnutia Komisiou - Povinnosť konať)
   2011/C 331/29
   Jazyk konania: angličtina
   
      Účastníci konania
   
   
      Žalobca: Ryanair Ltd (Dublin, Írsko) (v zastúpení: E. Vahida a I.-G. Metaxas-Maragkidis, advokáti)
   
      Žalovaná: Európska komisia (v zastúpení: L. Flynn, S. Noë a E. Righini, splnomocnení zástupcovia)
   
      Vedľajší účastník, ktorý v konaní podporuje žalovanú: Air One SpA (Chieti, Taliansko) (v zastúpení: M. Merola, C. Satacroce a G. Belotti, advokáti)
   
      Predmet veci
   
   Návrh, ktorým sa žalobca domáha konštatovania nečinnosti Komisie, keďže nezákonne neprijala rozhodnutie v súvislosti so sťažnosťami žalobcu týkajúcimi sa jednak údajne poskytnutej pomoci v prospech spoločností Alitalia, Air One a Meridiana zo strany Talianskej republiky a jednak údajného porušenia práva hospodárskej súťaže
   
      Výrok rozsudku
   
   
               1.
            
            
               Komisia Európskych spoločenstiev si nesplnila povinnosti, ktoré je vyplývajú zo Zmluvy ES, keď neprijala rozhodnutie v súvislosti s prevodom 100 zamestnancov spoločnosti Alitalia, oznámeným v liste zo 16. júna 2006, ktorý jej zaslala spoločnosť Ryanair Ltd., ďalej v súvislosti s náhradou škody priznanej po atentátoch z 11. septembra, oznámenou v listoch z 3. novembra a 13. decembra 2005, ktoré jej zaslala spoločnosť Ryanair a napokon v súvislosti so znížením letiskových poplatkov na „hlavných“ letiskách, z ktorých ťažila najmä spoločnosť Alitalia a ktoré boli oznámené v uvedených listoch z 3. novembra a 13. decembra 2005.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Každý účastník konania, vrátane spoločnosti Air One SpA, znáša svoje vlastné trovy konania.
            
         
      (1)  Ú. v. EÚ C 37, 9.2.2008.